پولشایا سفر ائدن آمریکا دؤولت کاتیبی مایک پومپئو ایران و اورتا شرق مسئلهسی ایله باغلی ۱۳-۱۴ فورال تاریخلرینده وارشاوادا کئچیریلهجک بین الخالق کنفرانسدان دانیشیب.
Axar.az-این معلوماتینا گؤره پومپئو بیلدیریب کی، ۲ گون داوام ائدجک بین الخالق کنفرانسا، تکجه ۳۰ اؤلکهنین خاریجی ایشلر ناظرلری قاتیلاجاق: «بیز بیر نئچه هفته چالیشیب وارشاوا کنفرانسینین پروقرامینی حاضیرلامیشیق. دونیانین ۶۰-دان چوخ اؤلکهسی بو کنفرانسدا ایشتیراک ائدجک و بیز اورتا شرقین گلجیی و اونون اینکیشافی، ریفاهی و سعادتی، ائلجه ده تروریزمه قارشی بیرگه مباریزه مؤوضوعلاری حاقدا دانیشیقلار آپاراجاغیق».
بو کنفرانسدا ایرانین بیر سیرا عرب قونشولاری، او جملهدن ده بیرلشمیش عرب امیرلیکلری، قطر، کویت، بحرین، عمان و یمن ده کنفراسدا ایشتیراک ائدجک. کنفرانسا قاتیلاجاق اؤلکهلر آراسیندا بؤیوک بریتانییا، ایتالییا، برازیلییا، جنوبی کورئیا، آلبانییا، آرگئنتینا، آوسترییا، بولقاریستان، گورجوستان، ماجاریستان، ایوردانییا، مراکئش، رومینییا، اوکراینا و پریبالتیکا اؤلکهلری ده وار.
azb_Arab azb_Arab azb_Arab